PITTSBURGH. Zámorský hokejový klub NHL Winnipeg Jets povolal svoju novú akvizíciu Marka Daňa do prvého tímu.
Slovenský útočník sa už podľa tsn.ca zapojil do tréningu s Jets a v sobotu by mal absolvovať debut v novom drese na ľade Pittsburghu Penguins. Jets zároveň oznámili, že Daňo bude nosiť číslo 56.
Winnipeg získal mladého Slováka z Chicaga. Blackhawks poslal zaňho kapitána Andrewa Ladda, ďalšieho krídelníka Matta Frasera a obrancu Jaya Harrisona. Winnipeg okrem Daňa získal právo výberu v prvom kole tohtoročného draftu.
Daňa si v 1. kole draftu v roku 2013 vybral Columbus. Deviateho októbra 2014 talentovaný slovenský hokejista debutoval v profilige v zápase Blue Jackets proti Buffalu Sabres.
V drese Columbusu predvádzal Daňo aj takéto akcie.
Koncom júna 2015 Columbus vymenil Daňa do Chicaga. Začiatkom októbra minulého roka ho vedenie Blackhawks poslalo na farmu do tímu AHL Rockhord IceHogs.
Ladd už v Chicagu pôsobil v rokoch 2007 až 2010.